cyanic-selkie/wikianc huggingface dataset:
RMS Queen Mary 2
Το RMS Queen Mary 2 (επίσης αναφερόμενο ως QM2) είναι υπερωκεάνιο. Ήταν το πρώτο μεγάλο υπερωκεάνιο που κατασκευάστηκε μετά το Queen Elizabeth 2 το 1969, το σκάφος το οποίο διαδέχθηκε ως ναυαρχίδα της Cunard Line. Το νέο πλοίο ονομάστηκε Queen Mary 2 από την Βασίλισσα Ελισάβετ Β' το 2004 μετά το πρώτο RMS Queen Mary, το οποίο είχε ολοκληρωθεί το 1936. Το Queen Mary είχε πάρει το όνομά του από την Μαίρη του Τεκ, σύζυγο του Βασιλιά Γεωργίου Ε'. Με την απόσυρση του Queen Elizabeth 2 από την ενεργό υπηρεσία το 2008, το Queen Mary 2 είναι το μόνο υπερατλαντικό υπερωκεάνιο με γραμμή μεταξύ του Σαουθάμπτον και της πόλης της Νέας Υόρκης, η οποία λειτουργεί ένα μέρος κάθε έτους. Το πλοίο επίσης χρησιμοποιείται για κρουαζιέρες, περιλαμβανομένης μιας ετήσιας παγκόσμιας κρουαζιέρας.
Παρότι Γαλλικής κατασκευής, το πλοίο σχεδιάστηκε από μια ομάδα Βρετανών αρχιτεκτόνων πλοίων, με επικεφαλής τον Στίβεν Πέιν. Την εποχή της κατασκευής της το 2003 από την Chantiers de l'Atlantique, το Queen Mary 2 ήταν το μακρύτερο, πλατύτερο και ψηλότερο επιβατηγό πλοίο που κατασκευάστηκε ποτέ, και με ολική χωρητικότητα 148.528 είναι επίσης το μεγαλύτερο. Δεν φέρει πλέον αυτή τη διάκριση μετά την κατασκευή του MS Harmony of the seas της Royal Caribbean International με 226.963 GT τον Μάιο 2016. Αν και μεταγενέστερα κρουαζιερόπλοια είναι μεγαλύτερα, το Queen Mary 2 παραμένει το μεγαλύτερο υπερωκεάνιο (σε αντίθεση με τα κρουαζιερόπλοια) που κατασκευάστηκε ποτέ.
Το Queen Mary 2 επρόκειτο να διασχίζει τακτικά τον Ατλαντικό Ωκεανό, και ούτως σχεδιάστηκε διαφορετικά από πολλά άλλα επιβατηγά πλοία. Το τελικό κόστος του πλοίου ήταν περίπου $300.000 ΗΠΑ ανά κλίνη, σχεδόν διπλάσιο από εκείνο πολλών σύγχρονων κρουαζιερόπλοιων. Οι δαπάνες αυξήθηκαν από την υψηλή ποιότητα των υλικών, και έχοντας σχεδιαστεί ως υπερωκεάνιο, απαιτούσε 40% περισσότερο χάλυβα από ένα τυπικό κρουαζιερόπλοιο. Το Queen Mary 2 έχει μέγιστη ταχύτητα λίγο παραπάνω από 30 κόμβους (56 km/h· 35 mph) και ταχύτητα κρουαζιέρας 26 κόμβους (48 km/h· 30 mph), πολύ μεγαλύτερες από αυτές ενός σύγχρονου κρουαζιερόπλοιου.
Εξωτερικοί σύνδεσμοι
Κατηγορία:Υπερωκεάνια
Μάθιου Κάουαρντ-Χόλι
Ο Μάθιου Τζον Κάουαρντ-Χόλι (γεννημένος στις 14 Δεκεμβρίου 1994) είναι Βρετανός αθλητής της σκοποβολής.
Το 2016 στο Ευρωπαϊκό πρωτάθλημα πήλινου στόχου του Λονάτο ντελ Γκάρντα κέρδισε το χρυσό μετάλλιο στο ομαδικό διπλό τραπ και το χάλκινο στο διπλό τραπ.
Στο Παγκόσμιο πρωτάθλημα πήλινου στόχου του 2015 κατέκτησε το χρυσό μετάλλιο στο ομαδικό διπλό τραπ και στο Παγκόσμιο πήλινου στόχου του 2019 το χρυσό μετάλλιο στο ατομικό τραπ και το χάλκινο στο ομαδικό τραπ. Ύστερα από την διάκριση του το 2019, έγινε ο πρώτος Βρετανός που κέρδισε παγκόσμιο τίτλο σε ατομικό αγώνισμα πήλινου στόχου.
Το 2019 έλαβε μέρος με την εθνική ομάδα σκοποβολής της Μεγάλης Βρετανίας στους Ευρωπαϊκούς αγώνες του Μινσκ όπου κατέλαβε την 24η θέση στο ατομικό τραπ και την 20η θέση στο ομαδικό μικτό τραπ. Στο Ευρωπαϊκό πρωτάθλημα σκοποβολής του Όσιγιεκ το 2021 αναδείχθηκε πρωταθλητής στο ατομικό τραπ και δευτεραθλητής στο ομαδικό μικτό τραπ. Το 2021 θα εκπροσωπήσει τη Μεγάλη Βρετανία στους Ολυμπιακούς αγώνες του Τόκιο.
Παραπομπές
Κατηγορία:Βρετανοί αθλητές της σκοποβολής Κατηγορία:Αθλητές της σκοποβολής στους Ευρωπαϊκούς Αγώνες 2019 Κατηγορία:Κάτοχοι μεταλλίων του Ευρωπαϊκού Πρωταθλήματος Πήλινου Στόχου Κατηγορία:Κάτοχοι μεταλλίων του Ευρωπαϊκού Πρωταθλήματος Σκοποβολής Κατηγορία:Κάτοχοι μεταλλίων του Παγκοσμίου Πρωταθλήματος Πήλινου Στόχου
Κυβέρνηση του Ηνωμένου Βασιλείου
Επικεφαλής της κυβέρνησης είναι ο πρωθυπουργός, ο οποίος επιλέγει όλους τους υπόλοιπους υπουργούς. Ο πρωθυπουργός και οι υπόλοιποι αρχαιότεροι υπουργοί ανήκουν στην ανώτατη επιτροπή λήψης αποφάσεων, γνωστή ως Υπουργικό Συμβούλιο. Οι υπουργοί της κυβέρνησης είναι μέλη του Κοινοβουλίου, και είναι υπόλογοι σ' αυτό. Η κυβέρνηση εξαρτάται από το Κοινοβούλιο όσον αφορά την πρωτογενή νομοθεσία, πράγμα που σημαίνει ότι στην πράξη η κυβέρνηση πρέπει να επιδιώξει επανεκλογή το πολύ ανά πενταετία. Ο μονάρχης επιλέγει ως πρωθυπουργό τον ηγέτη του κόμματος που έχει την πλειοψηφία στο Κοινοβούλιο.
Σύμφωνα με το μη κωδικοποιημένο βρετανικό σύνταγμα, η εκτελεστική εξουσία βρίσκεται και στο μονάρχη, αν και αυτή η εξουσία ασκείται μόνο από, ή με τη συμβουλή του πρωθυπουργού και του Υπουργικού Συμβουλίου. Τα μέλη του Υπουργικού Συμβουλίου συμβουλεύουν τον μονάρχη ως μέλη του Μυημένου Συμβουλίου. Μπορούν επίσης να ασκήσουν εξουσία απ' ευθείας ως ηγέτες των Κυβερνητικών Τμημάτων.
Ιστορικά στοιχεία
Το Ηνωμένο Βασίλειο είναι μια συνταγματική μοναρχία στην οποία ο βασιλεύων μονάρχης (δηλαδή ο βασιλιάς ή η βασίλισσα που είναι ο αρχηγός του κράτους σε κάθε δεδομένη στιγμή) δεν λαμβάνει άμεσα πολιτικές αποφάσεις. Όλες οι πολιτικές αποφάσεις λαμβάνονται από την κυβέρνηση και το κοινοβούλιο. Αυτή η συνταγματική τάξη πραγμάτων είναι το αποτέλεσμα μιας μακράς ιστορίας περιορισμού και μείωσης της πολιτικής δύναμης του μονάρχη, η οποία ξεκινά από την παραχώρηση της Μάγκνα Κάρτα το 1215.
Μίοντραγκ Μένταν
Ο Μίοντραγκ Μένταν (Miodrag Medan, 27 Απριλίου 1970) είναι Βόσνιος παλαίμαχος ποδοσφαιριστής. Αγωνιζόταν στην θέση του επιθετικού, ενώ κατέκτησε το Κύπελλο Ελλάδος το 1998 με τον Πανιώνιο. Αγωνίστηκε για μια δεκαετία ως σεντερ-φορ σε πολλές ελληνικές ομάδες και στη συνέχεια εργάστηκε ως βοηθός προπονητή και σκάουτερ. Το 2009-10 ήταν στον Ατρόμητο.
Βιογραφικό
Γεννήθηκε στις 27 Απριλίου 1970 στο Μοστάρ της Γιουγκοσλαβίας, που βρίσκεται στη σημερινή Βοσνία-Ερζεγοβίνη αλλά είναι Σέρβος στη εθνικότητα. Ξεκίνησε την ποδοσφαιρική του καριέρα στην τοπική Λοκομοτίβα (Lokomotiva Mostar) και ακολούθως έπαιξε στις Μπάτσκα (Bačka), Ραντ Βελιγραδίου και Σλόμποντα Ούζιτσε (FK Sloboda Užice) στη Σερβία.
Το Δεκέμβριο του 1995 ήρθε στην Ελλάδα κι έπαιξε με τον Πανηλειακό στην Α΄ Εθνική. Τη σεζόν 1996-97 μεταπήδησε στον Πανιώνιο, που έπαιζε στη Β΄ Εθνική και τον βοήθησε να κατακτήσει τον τίτλο και την άνοδο στην Α΄ Εθνική.
Την επόμενη σεζόν ήταν ο κορυφαίος σκόρερ της ομάδας της Νέας Σμύρνης στο πρωτάθλημα με 9 γκολ και βασικός συντελεστής στην κατάκτηση του Κυπέλλου Ελλάδος. Πέτυχε δυο γκολ στο νικηφόρο 4-2 πρώτο ματς του προημιτελικού επί του Απόλλωνα Καλαμαριάς ενώ στον τελικό, στο Στάδιο Καραϊσκάκη, ήταν στην αρχική ενδεκάδα και αγωνίστηκε ως το 66΄.
Το 1998-99 αγωνίστηκε με τον ΠΑΣ Γιάννινα, στη Β΄ Εθνική, του οποίου υπήρξε ο κορυφαίος σκόρερ με 16 γκολ και ο δεύτερος σκόρερ στην κατηγορία. Όμως, η ομάδα του έχασε την άνοδο αν και ισοβάθμησε στην 3η θέση με την Καλαμάτα, λόγω χειρότερης διαφοράς τερμάτων. Τα επόμενα χρόνια αγωνίστηκε στις μικρές κατηγορίες με διάφορες ομάδες του κέντρου: στον Εθνικό, στον Πανελευσινιακό και στον Ηλυσιακό. Στον Ηλυσιακό, με προπονητή το Γιώργο Δώνη, πήρε πρωτάθλημα Δ΄ Εθνικής το 2003 και την αμέσως επόμενη σεζόν την 3η θέση και την άνοδο από τη Γ΄ Εθνική (με 7 δικά του γκολ).
Έκλεισε την καριέρα του στην Αθηναΐδα Κυψέλης το Δεκέμβριο του 2004, με την οποία πέτυχε το τελευταίο του επίσημο γκολ στις 19/12/2004 στο 68΄ της εντός έδρας ήττας με 1-3 από τον Ηρόδοτο, κατά την 11η αγωνιστική του πρωταθλήματος του νοτίου ομίλου της Γ΄ Εθνικής.
Στην πολύχρονη καριέρα του αγωνίστηκε σε περισσότερα από 230 ματς σε όλες τις ελληνικές εθνικές κατηγορίες και πέτυχε 80 περίπου γκολ. Όταν σταμάτησε να αγωνίζεται, έγινε βοηθός προπονητή ακολουθώντας τον Δώνη στη Λάρισα, στην ΑΕΚ και τη σεζόν 2009-10 στον Ατρόμητο. Είναι παντρεμένος και έχει ένα παιδί.
Κυβέρνηση του Ηνωμένου Βασιλείου
Η Κυβέρνηση της Αυτού Μεγαλειότητας και το Στέμμα
Ο Βρετανός μονάρχης, επί του παρόντος ο Κάρολος Γ΄, είναι ο ανώτατος άρχοντας και ο κυρίαρχος, αλλά όχι ο επικεφαλής της κυβέρνησης. Ο μονάρχης συμμετέχει κατά το ελάχιστο στην άμεση διακυβέρνηση της χώρας και παραμένει ουδέτερος στις πολιτικές υποθέσεις. Ωστόσο, η εξουσία του κράτους που ανήκει στον ανώτατο άρχοντα, γνωστή ως το Στέμμα, παραμένει η πηγή της εκτελεστικής εξουσίας που ασκείται από την κυβέρνηση.
Μίοντραγκ Μένταν
Αναφορές
Κατηγορία:Ποδοσφαιριστές Α.Ο. Πανηλειακού Κατηγορία:Ποδοσφαιριστές Πανιωνίου Κατηγορία:Ποδοσφαιριστές Π.Α.Σ. Γιάννινα Κατηγορία:Ποδοσφαιριστές Εθνικού Πειραιώς Κατηγορία:Ποδοσφαιριστές Πανελευσινιακού Κατηγορία:Ποδοσφαιριστές Ηλυσιακού Κατηγορία:Σέρβοι προπονητές ποδοσφαίρου Μ μ Κατηγορία:Ποδοσφαιριστές ΦΚ Ραντ Βελιγραδίου Κατηγορία:Ποδοσφαιριστές ΦΚ Σλομπόντα Ούζιτσε Κατηγορία:Ξένοι ποδοσφαιριστές στην Ελλάδα
Κυβέρνηση του Ηνωμένου Βασιλείου
Η Κυβέρνηση της Αυτού Μεγαλειότητας και το Στέμμα
Πέρα του ότι αποτελεί την πηγή της κοινοβουλευτικής εξουσίας, το Στέμμα διαθέτει επίσης ένα σώμα εξουσιών σε ορισμένα συλλογικά ζητήματα, γνωστά ως βασιλικά προνόμια. Οι εξουσίες αυτές κυμαίνονται από το προνόμιο της έκδοσης ή ανάκλησης διαβατηρίων έως την κήρυξη πολέμου. Με μακροχρόνια πρωτόκολλα, οι περισσότερες από αυτές τις εξουσίες ανατίθενται από τον κυρίαρχο σε διάφορους υπουργούς ή άλλους αξιωματούχους του Στέμματος, οι οποίοι μπορούν να τις χρησιμοποιήσουν χωρίς να χρειάζεται να λάβουν τη συγκατάθεση του Κοινοβουλίου.
Ο πρωθυπουργός έχει επίσης εβδομαδιαίες συναντήσεις με τον μονάρχη, ο οποίος «έχει το δικαίωμα και το καθήκον να εκφράζει τις απόψεις του για κυβερνητικά ζητήματα... Αυτές οι συναντήσεις, όπως και με όλες τις επικοινωνίες μεταξύ του Βασιλιά και της κυβέρνησής του, παραμένουν αυστηρά εμπιστευτικές. Έχοντας εκφράσει τις απόψεις του, ο Βασιλιάς συμμορφώνεται με τις συμβουλές των υπουργών του».
Οι εξουσίες των βασιλικών προνομίων περιλαμβάνουν, ενδεικτικά, τα ακόλουθα:
Εξωτερικές εξουσίες
Παρόλο που το Ηνωμένο Βασίλειο δεν διαθέτει ένα ενιαίο συνταγματικό έγγραφο, η κυβέρνηση δημοσίευσε την ανωτέρω λίστα τον Οκτώβριο του 2003 για καταστήσει διαφανείς ορισμένες από τις εξουσίες που ασκούνται στο όνομα του μονάρχη και αποτελούν μέρος των βασιλικών προνομίων. Ωστόσο, η πλήρης έκταση των βασιλικών προνομίων δεν έχει ποτέ καθοριστεί πλήρως, καθώς πολλά από αυτά προέρχονται από το αρχαίο έθιμο και την περίοδο της απόλυτης μοναρχίας ή τροποποιήθηκαν με μεταγενέστερη συνταγματική πράξη.
Υπουργοί και τμήματα
Το 2019 υπήρχαν περίπου 120 κυβερνητικοί υπουργοί υποστηριζόμενοι από 560.000 δημόσιους υπαλλήλους και άλλο προσωπικό, απασχολούμενοι στα 25 υπουργικά τμήματα και τους εκτελεστικούς οργανισμούς τους. Υπήρχαν ακόμη 20 μη υπουργικά τμήματα με ένα εύρος περαιτέρω καθηκόντων.
Θεωρητικά, ένας υπουργός της κυβέρνησης δεν χρειάζεται να είναι μέλος καμίας από τις δύο Βουλές. Στην πράξη, ωστόσο, εφαρμόζεται η πρακτική οι υπουργοί να είναι μέλη είτε της Βουλής των Κοινοτήτων είτε της Βουλής των Λόρδων, προκειμένου να είναι υπόλογοι στο Κοινοβούλιο. Κατά καιρούς, οι πρωθυπουργοί διορίζουν μη εκλεγμένους υπουργούς. Τα τελευταία χρόνια τέτοιοι υπουργοί έχουν διοριστεί στη Βουλή των Λόρδων.
Κλουμπ Ουνιβερσιδάδ ντε Τσίλε
Η Ουνιβερσιδάδ ντε Τσίλε (ισπανικά: Universidad de Chile) είναι μια χιλιανή ποδοσφαιρική ομάδα από την πόλη Σαντιάγο, πρωτεύουσα της Χιλής. Συμμετέχει στην Πριμέρα Ντιβισιόν, την ανώτατη κατηγορία της χώρας. Ιδρύθηκε στις 24 Μαΐου 1927. Είναι μια από τις πιο πετυχημένες και δημοφιλής ομάδες της Χιλής, έχοντας κερδίσει το πρωτάθλημα 18 φορές. Έδρα της ομάδας είναι το Εστάδιο Νασιονάλ, χωρητικότητας 48.665 θεατών Το 2011 κατέκτησε το Κόπα Σουδαμερικάνα.
Τίτλοι
Κόπα Σουδαμερικάνα: 1
Πριμέρα Ντιβισιόν: 18
1940, 1959, 1962, 1964, 1965, 1967, 1969, 1994, 1995, 1999, 2000, 2004-A, 2009-A, 2011-A, 2011-C, 2012-A, 2014-A, 2017-C
Κόπα Τσίλε: 5
1979, 1998, 2000, 2012–13, 2015
Σούπερ Καπ Χιλής:1
2015
Κόπα Φρανσίσκο Καντελόρι:1
1969
Πριμέρα Ντιβισιόν Β΄: 1
1989
Λιγίγια Πρε-Λιμπερταδόρες: 2
1976, 1980
Εξωτερικοί σύνδεσμοι
Κατηγορία:Κλουμπ Ουνιβερσιδάδ ντε Τσίλε Κατηγορία:Ποδοσφαιρικές ομάδες Χιλής Κατηγορία:Ιδρύσεις ποδοσφαιρικών ομάδων το 1927
Αριθμός Φορολογικού Μητρώου (Ελλάδα)
Α.Φ.Μ. υποχρεούται να έχουν οι πολίτες άνω των 18 για να κάνουν φορολογική δήλωση.
Εξωτερικοί σύνδεσμοι
Κατηγορία:Φορολογικό δίκαιο
Arp 299
Η αλληλεπίδραση ανάμεσα στους δύο γαλαξίες έχει δημιουργήσει πολλές νέες περιοχές γενέσεως νέων αστέρων. Έχουν ανιχνευθεί οκτώ υπερκαινοφανείς στο Arp 299, οι SN 1992bu, SN 1993G, SN 1998T, SN 1999D στον NGC 3690 και οι SN 1990al, SN 2005U, SN2010O και SN2010P στον IC 694.
Εξωτερικοί σύνδεσμοι
Κατηγορία:Αντικείμενα NGC Κατηγορία:Αντικείμενα IC Κατηγορία:Γαλαξίες Arp Κατηγορία:Μεγάλη Άρκτος
Επόνα
Στη ρωμαϊκή και γαλατική μυθολογία, η Επόνα ήταν προστάτιδα των αλόγων και γενικότερα των υποζυγίων, όπως δηλώνει και το όνομά της. Θεωρούνταν θεότητα που σχετιζόταν με τη γονιμότητα, αν και κάποιες πηγές αναφέρουν και τον ρόλο της ως ψυχοπομπού στη μετά θάνατον ζωή, συνδέοντάς την με τη Ρίανον του Μαμπινόγκιον.
Αν και ήταν ασυνήθιστο για κελτική θεότητα, η λατρεία της εξαπλώθηκε ιδιαίτερα στη Ρωμαϊκή Αυτοκρατορία και έφτασε μέχρι το Δούναβη. Ήταν η μοναδική κελτική θεότητα που λατρευόταν από τους Ρωμαίους σε δικό της ιερό στην αρχαία Ρώμη. Το 1887, στην περιφέρεια Ντε Σεβρ της Γαλλίας βρέθηκε λατινική επιγραφή από τον 1ο αιώνα ΠΚΕ, η οποία αναφερόταν στη θεά με διάφορα επίθετα, όπως Eponina (μικρή Επόνα), Atanta (θεά των αλόγων), Potia (μεγάλη κυρά<αρχ.ελ. πότνια) κ.ά. Ως Epane ήταν γνωστή στην περιοχή της Κανταβρίας της βόρειας Ισπανίας και της Παλένθια. Γνωστή και ως Εταίν Εχραίντε, Μάχα στην Ιρλανδία και Ρίανον γυναίκα του Πούιλ στην Ουαλία.
Με τη ρωμαϊκή κυριαρχία στις γαλατικές περιοχές, οι ντόπιες κελτικές θεότητες άλλαξαν ταυτότητα και ρόλο: η Επόνα μετατράπηκε από κυρίαρχη θεότητα σε προστάτιδα του ιππικού, γεγονός που δικαιολογεί την εξάπλωση της λατρείας της από όσους ανήκαν στα συμμαχικά σώματα (auxilia) και προέρχονταν από τη Γαλατία, τη Γερμανία και την Παννονία. Στο ρωμαϊκό ημερολόγιο γιόρταζε στις 18 Δεκεμβρίου, ενώ ενσωματώθηκε στην επίσημη θρησκεία της Αρχαίας Ρώμης αποκαλούμενη Epona Augusta και Epona Regina.
Αναφορά για την καταγωγή της Επόνα εμφανίζεται στο Διηγήσεις παράλληλοι Ἑλληνικαὶ καὶ Ῥωμαϊκαί, που παλαιότερα αποδιδόταν στον Πλούταρχο αλλά θεωρούνται πως είναι του Ψευδοπλουτάρχου, στο οποίο αναφέρεται ως θυγατέρα του ΦΟΥΛΟΥΙΟΣ Στέλλος και μιας φοράδας.
Απεικόνιση της θεότητας
Σε διάφορα αγάλματα ή απεικονίσεις της, η Επόνα φαίνεται σχεδόν πάντοτε συνοδευόμενη από ένα ή δυο άλογα, είτε ιππεύοντάς τα είτε στέκοντας ανάμεσά τους, ενώ σε στήλη που βρέθηκε στην αρχαία Δακία απεικονίζεται να κάθεται σε θρόνο και τα χέρια της να ακουμπούν δυο άλογα, σαν την Κυβέλη με τα λιοντάρια της. Παραστάσεις της (αγάλματα ή εικόνες) στόλιζαν συχνά τους Ρωμαϊκούς στάβλους.
Εξωτερικοί σύνδεσμοι
Κατηγορία:Θεότητες της ρωμαϊκής μυθολογίας Κατηγορία:Θεότητες της σελήνης
Άροτρο
thumb|Άροτρο με πέντε υνιά που έλκεται από [[τρακτέρ.]]
Το άροτρο είναι το σπουδαιότερο εργαλείο για το όργωμα. Εκτελεί μια παρόμοια εργασία με το φτυάρι, δηλαδή διακόπτει τη συνέχεια της επιφάνειας του εδάφους και εκθέτει νέες επιφάνειες στην επίδραση της ατμόσφαιρας. Την ίδια στιγμή αναποδογυρίζει το έδαφος θάβοντας χορτάρια, ξεριζώνοντας φυτά και άλλα άχρηστα υλικά. Η μεγάλη κατανάλωση ενέργειας για το όργωμα απαιτεί την προσαρμογή ενός σύγχρονου άροτρου σε τρακτέρ.
Ιστορικό
Πριν την ανακάλυψη του αρότρου η καλλιέργεια της γης ήταν μια εξαιρετικά επίπονη δουλειά, διότι το έδαφος έπρεπε να σκαφτεί με μεγάλο κόπο με σκαλιστήρια, πριν από το φύτεμα του σπόρου. Σε πολλές κοινωνίες η λαϊκή παράδοση αποδίδει την εμφάνιση του αρότρου σε κάποιο θεό ή θεόπνευστο βασιλιά.
thumb|Αιγυπτιακό άροτρο, περίπου 1250 π.Χ. Η ανάπτυξη του αρότρου μπορεί να χρονολογηθεί από τη λίθινη εποχή. Τότε ήταν ένα απλό εργαλείο, κάτι παραπάνω από ένα διχαλωτό βραχίονα που κατέληγε σε ένα αιχμηρό άκρο, το υνί. Υπάρχουν αποδείξεις ότι τα πρώτα άροτρα χρησιμοποιήθηκαν στην Αίγυπτο και τη Μεσοποταμία περίπου το 4000 π.Χ. Οι εικόνες δείχνουν ζευγάρια βοδιών να έλκουν το άροτρο, είναι πιθανόν αρχικά να σερνόταν από τον άνθρωπο.
thumb|Προϊστορικό άροτρο τύπου Ard Λόγω των διαφορετικών ειδών των εδαφών στη Μεσόγειο Θάλασσα, στη Μεσοποταμία, στην Αίγυπτο και στην προϊστορική Ευρώπη, είχαν διαδοθεί και διαφορετικοί τύποι αρότρων (όπως το aratrum και το ard). Στη Μεσοποταμία έγινε μια τροποποίηση με μια κατακόρυφη τρύπα στο υνί, στην οποία έμπαινε ένα χωνί και χύνονταν οι σπόροι τη στιγμή του οργώματος. Οι Ρωμαίοι πρόσθεσαν τη σπάθη ή μαχαίρι, μπροστά από το υνί, το οποίο έσχιζε το έδαφος. Το 10ο αιώνα εμφανίστηκε ο βαρύς τύπος carruca, ο οποίος έφερε ένα "φτερό" που έσπρωχνε πέρα το σκαμμένο έδαφος, από την ίδια μεριά (συνήθως από δεξιά). Σημαντικότερες αλλαγές έγιναν από τους Ολλανδούς το 17ο αιώνα, προσθέτοντας μεταλλικά μέρη και βελτιώνοντας το σχεδιασμό προκειμένου να αυξηθεί η απόδοση του οργώματος με λιγότερη ενέργεια από άλογα και περισσότερη δεξιοτεχνία στο χειρισμό τους (τύπος Rotherham).
Με τη βιομηχανική επανάσταση άρχισε να χρησιμοποιείται περισσότερος σίδηρος και o Τζέιμς Σμολ το 1760 κατασκεύασε το πρώτο άροτρο από χυτοσίδηρο. Η σημασία της χύτευσης και γενικότερα της βελτίωσης των μεταλλικών τμημάτων του άροτρου ήταν η εμφάνιση ανταλλακτικών, η μαζική παραγωγή και η επέκταση των καλλιεργήσιμων εκτάσεων σε δυσκολότερα ως τότε εδάφη. Γύρω στο 1850 εμφανίστηκαν τα πρώτα ατμοκίνητα τρακτέρ για την έλκυση των αρότρων.
Σύγχρονα άροτρα
thumb|Αναστρέψιμο άροτρο με τέσσερα υνιά Τα σύγχρονα άροτρα διατίθενται σε πολλούς τύπους, ανάλογα με το είδος και την έκταση του εδάφους, την καλλιέργεια, την αντοχή τους σε εμπόδια. Επίσης γίνεται επιλογή του τύπου και του αριθμού των υνίων (π.χ. σε σχήμα σμίλης ή ρόμβου), την ύπαρξη ή όχι υδραυλικής υποβοήθησης στο άροτρο. Διακρίνεται επίσης ο τύπος του σταθερού και αναστρέψιμου άροτρου.
Κωνσταντίνος Ζωγράφος
Ο Κωνσταντίνος Ζωγράφος (1796-1856) ήταν Έλληνας γιατρός, πολιτικός και διπλωμάτης. Είχε διατελέσει υπουργός και ήταν από τους πρώτες νομάρχες του νέου Ελληνικού Κράτους που προέκυψε μετά την επανάσταση του 1821.
Βιογραφία
Γεννήθηκε στο χωρίο Σόλος της επαρχίας Καλαβρύτων και ήταν γιος του αγιογράφου Μαυρονικόλα Ζωγράφου. Σπούδασε ιατρική στην Πίζα και συνδέθηκε φιλικά με τον Αλέξανδρο Μαυροκορδάτο. Με το ξέσπασμα της επανάστασης αναχώρησε για την Ελλάδα και αρχικά εργάστηκε ως γιατρός στα Καλάβρυτα. Αναμίχθηκε με την πολιτική, όντας υποστηρικτής του Καλαβρυτινού Ανδρέα Ζαΐμη. Εκλέχτηκε πληρεξούσιος στην Γ' Εθνοσυνέλευση (πήρε μέρος στην Γ' Εθνοσυνέλευση Επιδαύρου και στην Γ' Εθνοσυνέλευση Τροιζήνας) ενώ υπηρέτησε και ως γενικός γραμματέας της κυβέρνησης Ζαΐμη. Την περίοδο 1832 με 1833, διετέλεσε υπουργός Στρατιωτικών στην κυβέρνηση Τρικούπη ενώ στις 8 Μαΐου 1833 διορίστηκε νομάρχης Αρκαδίας. Ήταν ένας από τους πρώτους δέκα της Ελλάδας. , ενώ στις 24 Αυγούστου του 1833, διορίστηκε πληρεξούσιος παρά την Πύλη, δηλαδή πρεσβευτής της Ελλάδας στην Κωνσταντινούπολη. Ο Σουλτάνος όμως, τον αναγνώρισε επίσημα τον Δεκέμβριο του 1837. Τον ίδιο χρόνο ανακλήθηκε πίσω στην Ελλάδα και διορίστηκε υπουργός επί των Εξωτερικών.
Το 1839 με την ιδιότητα του υπουργού επί των Εξωτερικών ταξίδεψε στην Κωνσταντινούπολη για να μεταφέρει την συγχαρητήρια επιστολή του Όθωνα προς τον νέο σουλτάνο Αβδούλ Μετζήτ. Ο Αβδούλ Μετζήτ τον δέχτηκε στις 7 Δεκεμβρίου στα ανάκτορα, όπου του απένειμε ανώτερο οθωμανικό παράσημο. Ο Ζωγράφος εργάστηκε για την σύναψη φιλικής συνθήκης, κάτι το οποίο επετεύχθη τελικώς στις 3 Μαΐου 1840. Υπήρξε η πρώτη ελληνοοθωμανική συνθήκη και η οποία ρύθμιζε οικονομικές και ιδιαίτερα εμπορικές εκκρεμότητες ετών μεταξύ των δύο χωρών. Μετά την επιστροφή του όμως στην Αθήνα, αντιμετώπισε σφοδρές αντιδράσεις, κυρίως από τους πολιτικούς του αντιπάλους, επειδή θεώρησαν ότι η συνθήκη ήταν επιζήμια για τα ελληνικά συμφέροντα. Το υπουργικό συμβούλιο στις 11 Μαΐου την απέρριψε, ενώ το Συμβούλιο της Επικρατείας αρνήθηκε να την επικυρώσει. Έτσι στις 16 Μαΐου αναγκάστηκε να παραιτηθεί από το υπουργικό του αξίωμα και να περιοριστεί στην αντιπολίτευση. Έλαβε μέρος στην επανάσταση της 3ης Σεπτεμβρίου το 1843 και ουσιαστικά αποτέλεσε την πολιτική τριανδρία του κινήματος μαζί με τον Ανδρέα Λόντο και τον Ανδρέα Μεταξά. Αργότερα εκλέχτηκε πληρεξούσιος των Καλαβρύτων στην Εθνοσυνέλευση της Αθήνας, ενώ στη συνέχεια το 1850, διορίστηκε από την κυβέρνηση Αντώνιου Κριεζή πρέσβης της Ελλάδας στην Πετρούπολη.
Σε ηλικία περίπου 50 ετών παντρεύτηκε τη νεαρότατη, δεκαεπτά ετών, κόρη του Μιχαήλ Σούτσου, Μαρία.
Απεβίωσε το 1856 στο Μπελβί της Γαλλίας ενώ βρισκόταν εκεί για θεραπεία.
Βιβλιογραφία
Κατηγορία:Έλληνες διπλωμάτες Κατηγορία:Έλληνες υπουργοί Στρατιωτικών Κατηγορία:Έλληνες πληρεξούσιοι Κατηγορία:Νομάρχες Αρκαδίας Ζ
Ιερά μονή του Στύλου
Η Ιερά Μονή του Στύλου είναι Βυζαντινή μονή στην πόλη Στύλο της επαρχίας Ρέτζιο Καλάμπρια στην νότια Ιταλία.
Ιστορία
Η Ιερά Μονή του Στύλου ιδρύθηκε τον 9ο αιώνα μ.Χ από Βυζαντινούς και αποτέλεσε έως και τα τέλη του 11ου αιώνα το κέντρο της ελληνορθόδοξης παράδοσης και προμαχώνα της βυζαντινής Καλαβρίας. Η Ιερά αυτή μονή έχει τις ρίζες της στο απώτερο παρελθόν, όταν υπήρχαν ελληνικές αποικίες στη νότια Ιταλία, και καθίσταται ακόμη πιο συναρπαστική από τις πολυάριθμες Λαύρες του ανατολικού μοναχισμού που ήταν εγκατεστημένες στο έδαφος αυτό, των Cattolica (από το βυζαντινό καθολική - ναός με βαπτηστήριο) όπως τις ονομάζουν οι Ιταλοί σήμερα και οι οποίες αποτελούν το πιο σημαντικό μνημόσυνο για τον ελληνισμό της Κάτω Ιταλίας. Ο μικρός κύβος του Ιερού Ναού, χτισμένος μέσα σε ένα τοπίο γεμάτο βράχους και πυκνή βλάστηση, φαίνεται να ανατέλει από μία θάλασσα πρασίνου μεταξύ της γης και του ουρανού. Σήμερα ο ναός αυτός ανήκει στο Βατικανό.
Το καθολικό της Ιεράς Μονής
Το καθολικό (Cattolica) είναι ένας μικρός ιερός ναός του 9ο αιώνα που μιμείται την κλασσική βυζαντινή εκκλησία   σταυροειδούς σχεδίασης, με τρεις αψίδες και με πέντε τρούλους. Εδώ μόνασαν οι μοναχοί εκφραστές της ανατολικής χριστιανικής παράδοσης του Αγίου Βασίλείου (Basilians), οι οποίοι είχαν έρθει στην Καλαβρία για να βρουν καταφύγιο από τις διώξεις και επιδίωκαν τα ιδεώδη της φτώχειας και την απομάκρυνσης από τις εγκόσμιες ανησυχίες. Το πιο εντυπωσιακό σε αυτό το ναό βρίσκεται στο φως, το οποίο κατά κάποιο τρόπο σε τυφλώνει στο επάνω και στο κάτω μέρος, επιτρέποντας μονάχα ελάχιστες αχτίδες φωτός για να ενθαρρύνει την προσευχή και τον διαλογισμό των επισκεπτών και ειδικότερα των μοναχών. Η ατμόσφαιρα μεταξύ των τεσσάρων στύλών, οι οποίοι πιθανότατα προέρχονται από τα ερείπια της αρχαίας πόλεως Kaulon, είναι γεμάτη από ειρήνη και γαλήνη.
Τοιχογραφίες-Αγιογραφίες
Οι τοιχογραφίες, που ανακαλύφθηκαν από τον αρχαιολόγο Πάολο Όρσι το 1927, είναι τα μόνα δείγματα Νορμανδικής ζωγραφικής από την Καλαβρία του 11ου μ.Χ αιώνα.
Άλλη Μονή με την ίδια ονομασία
Με την ίδια ονομασία, υπήρχε και άλλη Μονή στο Λάτρος της Δυτικής Μικράς Ασίας (πλησίον της Μιλήτου).
Πηγές
Κατηγορία:Καλαβρία Κατηγορία:Μοναστήρια στην Ιταλία
Αλφρέδο Μεχία
Ο Αλφρέδο Αντόνιο Μεχία Εσκομπάρ (Alfredo Antonio Mejía Escobar, γεννημένος στις 3 Απριλίου 1990) είναι Ονδουριανός ποδοσφαιριστής, ο οποίος αγωνίζεται ως αμυντικός μέσος για τον Λεβαδειακό.
Σταδιοδρομία σε συλλόγους
Ο Μεχία πέρασε από δοκιμαστικά στη Μονακό το 2009 και φημολογήθηκε ότι θα μετακινούταν στην Σιάτλ Σάουντερς, η οποία είχε στείλει ανιχνευτές ταλέντων στην Ονδούρα.
Ο Μεχία έκανε ένα πέρασμα από την αναπληρωματική ομάδα της Ουντινέζε, πριν ξεκινήσει την επαγγελματική σταδιοδρομία του από την Ρεάλ ΚΝ Εσπάνια, στην οποία αγωνίστηκε για δύο χρόνια. Εντάχθηκε στην ΦΚ Μοτάγουα για το πρωτάθλημα Clausura του 2012.
Στη συνέχεια, αγωνίστηκε στις Κλουμπ Ντεπορτίβο Μαραθόν (2013-14 και 2016) και Πανθρακικό (2014-16).
Στις 29 Ιανουαρίου 2016, η Ξάνθη ανακοίνωσε επίσημα την υπογραφή του Μεχία, ο οποίος είχε αποδεσμευτεί πρόσφατα από την ΚΝ Μαραθόν.
Για τη σεζόν 2018-19, επέστρεψε στην πρώτη του ομάδα, την Ρεάλ ΚΝ Εσπάνια, από την οποία έφυγε με ελεύθερη μεταγραφή στην ισπανική Ποντεβέδρα ΚΦ στις 21 Αυγούστου 2019.
Στις 16 Ιανουαρίου 2020, υπέγραψε συμβόλαιο με τον Λεβαδειακό της Σούπερ Λιγκ 2.
Διεθνής σταδιοδρομία
Ο Μεχία έπαιξε με τις «μικρές» Εθνικές της Ονδούρας στο Παγκόσμιο Κύπελλο U17 του 2007, στο Παγκόσμιο Κύπελλο U20 του 2009 και στους Θερινούς Ολυμπιακούς Αγώνες του 2012.
Έκανε το ντεμπούτο του για την Εθνική Ονδούρας τον Ιανουάριο του 2011, σε έναν αγώνα του Κόπα Σεντροαμερικάνα 2011 εναντίον της Κόστα Ρίκα. Έχει εκπροσωπήσει τη χώρα του στο Κόπα Σεντροαμερικάνα 2011 και 2017, καθώς και στο ΚΟΝΚΑΚΑΦ Γκολντ Καπ 2011, 2015 και 2017.
Εξωτερικοί σύνδεσμοι
Κατηγορία:Ονδουριανοί ποδοσφαιριστές Κατηγορία:Μέσοι ποδοσφαιριστές Κατηγορία:Ποδοσφαιριστές Εθνικής Ονδούρας U17 Κατηγορία:Ποδοσφαιριστές Εθνικής Ονδούρας U20 Κατηγορία:Ποδοσφαιριστές Εθνικής Ονδούρας Κ23 Κατηγορία:Ποδοσφαιριστές Εθνικής Ονδούρας Κατηγορία:Ποδοσφαιριστές Κόπα Σεντροαμερικάνα 2011 Κατηγορία:Ποδοσφαιριστές ΚΟΝΚΑΚΑΦ Γκολντ Καπ 2011 Κατηγορία:Ποδοσφαιριστές ΚΟΝΚΑΚΑΦ Γκολντ Καπ 2015 Κατηγορία:Ποδοσφαιριστές Κόπα Σεντροαμερικάνα 2017 Κατηγορία:Ποδοσφαιριστές ΚΟΝΚΑΚΑΦ Γκολντ Καπ 2017 Κατηγορία:Ποδοσφαιριστές Ρεάλ ΚΝ Εσπάνια Κατηγορία:Ποδοσφαιριστές Λίγκα Νασιονάλ Ονδούρας Κατηγορία:Ποδοσφαιριστές ΦΚ Μοτάγουα Κατηγορία:Ποδοσφαιριστές Κλαμπ Ντεπορτίβο Μαραθόν Κατηγορία:Ποδοσφαιριστές Πανθρακικού Κατηγορία:Ποδοσφαιριστές Σούπερ Λιγκ Ελλάδας Κατηγορία:Ξένοι ποδοσφαιριστές στην Ελλάδα Κατηγορία:Ποδοσφαιριστές Α.Ο. Ξάνθη Κατηγορία:Ποδοσφαιριστές Ποντεβέδρα ΚΦ Κατηγορία:Ποδοσφαιριστές Σεγούντα Ντιβιζιόν Β Κατηγορία:Ξένοι ποδοσφαιριστές στην Ισπανία Κατηγορία:Ποδοσφαιριστές Λεβαδειακού Κατηγορία:Ποδοσφαιριστές Σούπερ Λιγκ 2 Ελλάδας Κατηγορία:Ποδοσφαιριστές στους Θερινούς Ολυμπιακούς Αγώνες 2012
Κομνάς Τράκας
Ο Κομνάς (Κομνηνός) Τράκας (1786 - 1840) ήταν αγωνιστής της επανάστασης του 1821.
Βιογραφικά στοιχεία
Ήταν απόγονος της δυναστείας των Κομνηνών του Βυζαντίου (οι οποίοι κατάγονταν από την Τραπεζούντα). Αυτός και τα όλα τα αδέλφια του γεννήθηκαν στα Καλάβρυτα, και ένας από τα αδέλφια του, ο Κομνηνός Καλπούζος, ίδρυσε αργότερα το χωριό Αγόριανη (σήμερα Επτάλοφος) του Παρνασσού. Ο Κομνάς (σύντμηση του Κομνηνός) Τράκας και ο Καλπούζος Κομνηνός (άγνωστο γιατί επονομάστηκε Καλπούζος) είχαν άλλα τρία αδέρφια, των οποίων η τύχη αγνοείται.
Επονομάστηκε Τράκας επειδή, όταν ήταν παιδί και έπαιζε με τα άλλα παιδιά τις αμάδες, μιμούνταν τον ήχο που κάνουν οι αμάδες όταν «τρακάρουν» και έτσι τα κέρδιζε. Ήταν συναγωνιστής του Πανουργιά και έσωσε τον Οδυσσέα Ανδρούτσο από πρωτύτερη σχεδιαζόμενη δολοφονία του, προειδοποιώντας τον σχετικά. Μαζί με τους γιους του πρωτοστάτησε στο ξεκίνημα της Επανάστασης στα Βλαχοχώρια της Παρνασσίδος και στην πολιορκία των Σαλώνων, όπου σκοτώθηκε ο γιος του Σταμάτης. Όταν ο Θεόδωρος, πατέρας του Κομνά Τράκα, είδε τον εγγονό του νεκρό είπε: «Γάμος χωρίς κριάρια δεν γίνεται».
Διέθεσε από την περιουσία του 300.000 γρόσια για την επανάσταση του 1821. Διακρίθηκε μαζί με τον Αθανάσιο Διάκο και τον Οδυσσέα Ανδρούτσο στη Μάχη στο Χάνι της Γραβιάς, στην Άμπλιανη, στο Δερβέν Φούρκα και στα Καρκαβέλια του Παρνασσού, όπου έσωσε χιλιάδες γυναικόπαιδα από την αιχμαλωσία. Διακρίθηκε ακόμη στη μάχη στα Βασιλικά και το Μάνεση της Ελάτειας όπου και απαθανατίστηκε η δόξα του με δημοτικό τραγούδι.
Μετά την απελευθέρωση, ο βασιλιάς Όθωνας τού απένειμε το παράσημο του "Ταγματάρχη της Φάλαγγος".
Γιος του ήταν ο Θεόδωρος Τράκας και δισέγγονή του η Βικτωρία Κυριαζή, σύζυγος του Γεωργίου Σκλαβούνου.
EI
Η συντομογραφία λατινικών & ελληνικών χαρακτήρων και αριθμός EI ή Ei ή ΕΙ ή ει (στην αγγλική γλώσσα προφέρεται ι-άι) μπορεί να αναφέρεται:
Πραντές (αποσαφήνιση)
Ο όρος Πραντές μπορεί να αναφέρεται στα παρακάτω:
Κλουμπ Ντεπορτίβο Παλεστίνο
Η Κλουμπ Ντεπορτίβο Παλεστίνο είναι μια χιλιανή επαγγελματική ποδοσφαιρική ομάδα από το Σαντιάγο. Ιδρύθηκε στις 20 Αυγούστου 1920. Συμμετέχει στην Primera División de Chile. Έδρα της ομάδας είναι το Estadio Municipal de La Cisterna, χωρητικότητας 12000 θεατών. Έχει κερδίσει 2 εθνικά πρωταθλήματα και 2 κύπελλα, όπως και 2 πρωταθλήματα Primera B.
Εξωτερικοί σύνδεσμοι
Κατηγορία:Ποδοσφαιρικές ομάδες Χιλής Κατηγορία:Ιδρύσεις ποδοσφαιρικών ομάδων το 1920 Κατηγορία:Κλουμπ Ντεπορτίβο Παλεστίνο Κατηγορία:Αθλητικοί σύλλογοι διασποράς
Κλίση πλοίου
Με το γενικό όρο κλίση πλοίου (roll) χαρακτηρίζεται η από οποιονδήποτε λόγο και αιτία στιγμιαία απομάκρυνση του πλοίου από τη κατακόρυφη θέση του (θέση ισορροπίας), προς οποιαδήποτε διεύθυνση, κατά την έννοια του εγκάρσιου.
Σε ένα μηχανοκίνητο ή και ιστιοφόρο ακόμα πλοίο, μία κλίση μπορεί να προκληθεί είτε λόγω κυματισμού, είτε κατά τη διάρκεια στροφής, υπό την επίδραση φυγόκεντρης δύναμης, είτε τέλος από μετατόπιση φορτίου. Σ΄ ένα ιστιοφόρο η κλίση προκαλείται κυρίως από τον άνεμο και πάντα προς την υπήνεμη πλευρά του σκάφους.
Είδη κλίσεων
Οι κλίσεις που παρατηρούνται σ΄ ένα πλοίο είναι η εγκάρσια ή πλευρική, η διαμήκης κλίση, και κατά χρόνο: η μόνιμη και η παροδική.
Δείτε επίσης
Κατηγορία:Ευστάθεια πλοίου Κατηγορία:Ναυτική τέχνη Κατηγορία:Φόρτωση πλοίου
Αριθμός Μητρώου Κοινωνικής Ασφάλισης
Ο Αριθμός Μητρώου Κοινωνικής Ασφάλισης γνωστός και ως ΑΜΚΑ είναι ένας αριθμός, αντίστοιχος με το αριθμό φορολογικού μητρώου (ΑΦΜ), για την εργασία και τη νοσοκομειακή περίθαλψη. Η απόδοση του ΑΜΚΑ πραγματοποιείται από το Κέντρο Εξυπηρέτησης Πολιτών.
Ο Αριθμός Μητρώου Κοινωνικής Ασφάλισης (ΑΜΚΑ) καθιερώθηκε με το άρθρο 64 του ν. 2084/1992 που συμπληρώθηκε με την παρ. 8 του άρθρου 20 του ν. 2556/1997, το άρθρο 39 του ν. 2676/1999 και την παρ. 8 του άρθρου 62 του ν. 3518/2006. Από το 2009 (Ν.3655/2008) καθιερώθηκε υποχρεωτικά ως αριθμός εργασιακής και ασφαλιστικής ταυτοποίησης όλων των πολιτών της Χώρας.
Εξωτερικοί σύνδεσμοι
Κατηγορία:Φορολογικό δίκαιο
Τρανμίρ Ρόβερς
Η Τρανμίρ Ρόβερς (Tranmere Rovers FC) είναι αγγλικός ποδοσφαιρικός σύλλογος ο οποίος έχει ιδρυθεί το 1884 στο Μπίρκενχεντ, κοντά στο Λίβερπουλ. Το αρχικό όνομα της ομάδας ήταν Μπέλμοντ ΦΚ. Το όνομα Τρανμίρ Ρόβερς το υιοθέτησαν το 1885. Ήταν ιδρυτικό μέλος της Division Three North το 1921 και εξακολουθεί να παραμένει μέλος της Football League. Στο μεγαλύτερο μέρος της ιστορίας του βρίσκονται στη σκιά των αντιπάλων της από το Μερσεϊσάιντ, της Έβερτον και της Λίβερπουλ Φ.Κ..
Η στολή της είναι λευκή φανέλα με μπλε τελειώματα, χρώματα που χρησιμοποιούνται από το 1962. Η ομάδα μεταφέρθηκε στην σημέρινη έδρα της, το Πρέντον Παρκ, το 1912.
Εξωτερικοί σύνδεσμοι
Κατηγορία:Ποδοσφαιρικές ομάδες Αγγλίας  Κατηγορία:Ιδρύσεις ποδοσφαιρικών ομάδων το 1884 Κατηγορία:Λίβερπουλ
432 Πυθία
Φυσικά χαρακτηριστικά
Η διάμετρος της Πυθίας υπολογίσθηκε σε 47 χιλιόμετρα (από δεδομένα του IRAS), ενώ η μάζα της εκτιμάται σε 108 τρισεκατομμύρια τόνους για μέση πυκνότητα 2 gr/cm³. Ο φασματικός τύπος της είναι S (λιθώδης), ενώ το άλβεδό της είναι 0,234 (από δεδομένα του IRAS). Η Πυθία περιστρέφεται γύρω από τον εαυτό της μία φορά κάθε 8 ώρες και 15 λεπτά. Η μέση θερμοκρασία στην επιφάνειά της εκτιμάται σε 100 περίπου βαθμούς Κελσίου κάτω από το μηδέν.
Εξωτερικοί σύνδεσμοι
Πυθια
Βαροσκόπιο
Στη μία άκρη της φάλαγγας του βαροσκoπίου φέρεται σφαίρα, συνήθως γυάλινη και στην άλλη άκρη βάρος ανάλογο ώστε να ισορροπούν. Στη συνέχεια η διάταξη τοποθετείται εντός γυάλινου κώδωνα όπου με ειδική αεραντλία αφαιρείται ο εσωτερικός αέρας. Τότε παρατηρείται να γέρνει η φάλαγγα προς τη σφαίρα αφού έχει εκλείψει η άνωση του αέρα. Αν αφεθεί να διέλθει αέρας στον κώδωνα τότε επανέρχεται το βαροσκόπιο σε ισορροπία.
Κατηγορία:Υδροστατική
Τσόπστικς
μικρογραφία| Διάφορα τσόπστικς, από πάνω προς τα κάτω: • [[Κανόνας (γεωμετρία)|χάρακας 30,5 εκατ. (για κλίμακα) • Κινέζικα τσόπστικς μελαμίνης • Κινέζικα τσόπστικς από πορσελάνη • Θιβετιανά τσόπστικς από μπαμπού • Βιετναμέζικα τσόπστικς από κοκοφοίνικα • Κορεάτικα επίπεδα τσόπστικς από ανοξείδωτο ατσάλι • Κορεάτικο ασορτί κουτάλι • Σετ ζεύγους από ιαπωνικό φοίνικα (δύο ζευγάρια) • Γιαπωνέζικα παιδικά τσόπστικς • Μπαμπού τσόπστικς μιας χρήσης από την Ιαπωνία (σε χάρτινο περιτύλιγμα)]] Τα τσόπστικς (φωνητική μεταγραφή του αγγλικού chopsticks, κινέζικα: 筷子, πινγίν: kuàizi ή zhù), ή ξυλάκια, είναι διαμορφωμένα ζεύγη ξυλακιών ίσου μήκους που χρησιμοποιούνται ως σκεύη κουζίνας και φαγητού στο μεγαλύτερο μέρος της Ανατολικής και Νοτιοανατολικής Ασίας για περισσότερες από τρεις χιλιετίες. Κρατούνται στο κυρίαρχο χέρι, ασφαλίζονται με τα δάχτυλα και χρησιμοποιούνται ως προεκτάσεις του χεριού, για να μαζεύουν την τροφή.
Με καταγωγή από την Κίνα, τα τσόπστικς εξαπλώθηκαν αργότερα σε άλλα μέρη της Ασίας. Τα τσόπστικς έχουν γίνει πιο αποδεκτά σε σχέση με το ασιατικό φαγητό στη Δύση, ειδικά σε πόλεις με σημαντικές κοινότητες της ασιατικής διασποράς.
Τα τσόπστικς είναι λεία και συχνά λεπτά. Παραδοσιακά είναι κατασκευασμένα από ξύλο, μπαμπού, μέταλλο, ελεφαντόδοντο και κεραμικά και στη σύγχρονη εποχή, διατίθενται όλο και περισσότερο σε μη παραδοσιακά υλικά, όπως πλαστικό, ανοξείδωτο ατσάλι, ακόμη και τιτάνιο. Τα τσόπστικς θεωρούνται συχνά ότι απαιτούν εξάσκηση και δεξιότητες για να χρησιμοποιηθούν ως σκεύος φαγητού. Αν και δεν είναι τόσο σοβαρή όσο πριν, η χρήση τους με την μη ακολουθία της σωστής εθιμοτυπίας είναι αποκρουστική, ειδικά σε ορισμένες χώρες.
Προέλευση και ιστορία
Τα πρώτα στοιχεία για τσόπστικς που έχουν αποκαλυφθεί μέχρι στιγμής αποτελούνται από έξι τσόπστικς από μπρούτζο, 26 εκατ. μήκος και 1,1 μς 1,3 εκατ. πλάτος, από ανασκαφές στα ερείπια του Γινσού, κοντά στο Ανγιάνγκ (Χενάν). Αυτά χρονολογούνται περίπου στο 1.200 π.Χ., κατά τη διάρκεια της δυναστείας Σανγκ. Υποτίθεται ότι χρησιμοποιούνταν για μαγείρεμα. Η παλαιότερη γνωστή κειμενική αναφορά για τη χρήση τσόπστικς προέρχεται από το Χαν Φεϊζί, ένα φιλοσοφικό κείμενο που γράφτηκε από τον Χαν Φέι (περίπου 280–233 π.Χ.) τον 3ο αιώνα π.Χ..
Η ευρεία διάδοση των τσόπστικς στην κινεζική κουλτούρα αποδίδεται μερικές φορές στην κομφουκιανή φιλοσοφία που δίνει έμφαση στην οικογενειακή αρμονία ως βάση για την πολιτική τάξη. Ο ίδιος ο Κομφούκιος φέρεται να είπε ότι τα μαχαίρια είναι για πολεμιστές, αλλά τα τσόπστικς είναι για μελετητές και ο διάδοχός του, Μέγκιος, συνδέεται με τον αφορισμό «ο έντιμος και ευθύς άνθρωπος μένει πολύ μακριά και από το σφαγείο και από την κουζίνα… Και δεν επιτρέπει μαχαίρια στο τραπέζι του». Η αναφορά του Κομφούκιου στα τσόπστικς στο Βιβλίο των Τελετών του, υποδηλώνει ότι αυτά τα αντικείμενα ήταν ευρέως γνωστά στην περίοδο των εμπόλεμων κρατών (περ. 475–221 π.Χ.).
Ως μαγειρικά σκεύη
μικρογραφία|Αργυρά τσόπστικς, κουτάλι και μπολ από τη [[δυναστεία Σονγκ]] Τα πρώτα τσόπστικς χρησιμοποιούνταν για το μαγείρεμα, το ανακάτεμα της φωτιάς, το σερβίρισμα ή το κόψιμο κομματιών φαγητού και όχι ως σκεύη φαγητού. Ένας λόγος ήταν ότι πριν από τη δυναστεία Χαν, το κεχρί κυριαρχούσε στη Βόρεια Κίνα, την Κορέα και μέρη της Ιαπωνίας. Ενώ τα τσόπστικς χρησιμοποιούσαν για το μαγείρεμα, ο χυλός από κεχρί τρώγονταν με κουτάλια εκείνη την εποχή. Η χρήση τσόπστικς στην κουζίνα συνεχίζεται μέχρι σήμερα.
Τα ριοριμπάσι (料理箸) είναι ιαπωνικά τσόπστικς κουζίνας που χρησιμοποιούνται στην ιαπωνική κουζίνα. Χρησιμοποιούνται στην παρασκευή ιαπωνικών τροφίμων και δεν είναι σχεδιασμένα για φαγητό. Αυτά τα ξυλάκια επιτρέπουν το χειρισμό ζεστού φαγητού με το ένα χέρι και χρησιμοποιούνται όπως τα κανονικά τσόπστικς. Αυτά τα τσόπστικς έχουν μήκος 30 εκατοστά ή περισσότερο και μπορούν να συνδεθούν μαζί με ένα κορδόνι στο επάνω μέρος. Συνήθως κατασκευάζονται από μπαμπού. Για το βαθύ τηγάνισμα, ωστόσο, προτιμώνται τα μεταλλικά τσόπστικς με χερούλια από μπαμπού, καθώς οι άκρες των κανονικών τσόπστικς από μπαμπού αποχρωματίζονται και γίνονται λιπαρά μετά από επανειλημμένη χρήση σε καυτό λάδι. Οι λαβές από μπαμπού προστατεύουν από τη θερμότητα.
Ως σκεύη φαγητού
μικρογραφία| Ένας πίνακας μιας Ιαπωνέζας που χρησιμοποιεί τσόπστικς, από τον [[Κουνιγιόσι]] Τα τσόπστικς άρχισαν να χρησιμοποιούνται ως σκεύη φαγητού κατά τη διάρκεια της δυναστείας Χαν, καθώς η κατανάλωση ρυζιού αυξήθηκε. Κατά τη διάρκεια αυτής της περιόδου, τα κουτάλια συνέχισαν να χρησιμοποιούνται μαζί με τσόπστικς ως σκεύη φαγητού στα γεύματα. Μόνο κατά τη δυναστεία Μινγκ άρχισαν να χρησιμοποιούνται αποκλειστικά για το σερβίρισμα και το φαγητό. Στη συνέχεια απέκτησαν το όνομα kuaizi και το σημερινό σχήμα.
Έθιμα, ήθη και εθιμοτυπία με τσόπστικς
μικρογραφία| Δυτικοί που χρησιμοποιούν τσόπστικς σε ένα τουριστικό εστιατόριο στην ηπειρωτική Κίνα Τα τσόπστικς χρησιμοποιούνται σε πολλά μέρη του κόσμου και οι αρχές της εθιμοτυπίας είναι παρόμοιες, αλλά τα πιο λεπτά σημεία μπορεί να διαφέρουν από περιοχή σε περιοχή. Οι τρόποι με τα τσόπστικς διαμορφώθηκαν σταδιακά για να λειτουργούν με τις ιδιαίτερες διατροφικές ποικιλίες και συνήθεια ενός πολιτισμού. Η εθιμοτυπία που αναπτύχθηκε για κυρίως μεμονωμένες μερίδες που τρώγονται στο πάτωμα (ή τα τατάμι στην περίπτωση της Ιαπωνίας) θα μπορούσε να διαφέρει από τα κοινόχρηστα γεύματα που τρώγονται γύρω από ένα τραπέζι, με καθήμενους σε καρέκλες. Η ανάγκη για σερβίρισμα ή κοινόχρηστα τσόπστικς διαφέρει ομοίως. Σε ορισμένους πολιτισμούς συνηθίζεται να σηκώνεται ένα μπολ στο στόμα, όταν το μόνο σκεύος φαγητού που χρησιμοποιείται είναι τα τσόπστικς. Σε άλλους πολιτισμούς, το να σηκώνεις ένα μπολ πιο κοντά στο στόμα θεωρείται ότι ισοδυναμεί με επαιτεία, καθώς το τοπικό έθιμο είναι να χρησιμοποιούνται τσόπστικς για στερεό φαγητό και ένα κουτάλι για υγρό φαγητό.
Στις χώρες που χρησιμοποιούν τσόπστικς, το λανθασμένο κράτημα των τσόπστικς αντανακλά αρνητικά τους γονείς και το περιβάλλον του παιδιού. Υπάρχουν συχνά άρθρα ειδήσεων σχετικά με την ανησυχητική μείωση της ικανότητας των παιδιών να χρησιμοποιούν σωστά τα τσόπστικς. Ομοίως, το να μαχαιρώνεις φαγητό λόγω της αδυναμίας κάποιου να χειριστεί τα τσόπστικς με επιδεξιότητα είναι επίσης αποδοκιμασμένο.
Γενικά, τα τσόπστικς δεν πρέπει να μένουν κάθετα στερεομένα σε ένα μπολ με ρύζι γιατί θυμίζει το τελετουργικό του λιβανίσματος που συμβολίζει το «τάισμα» του νεκρού.
Παγκόσμιες επιπτώσεις
μικρογραφία| Τσόπστικς μιας χρήσης
Περιβαλλοντικές επιπτώσεις
Τον Απρίλιο του 2006, η Κίνα επέβαλε φόρο 5% στα τσόπστικς μιας χρήσης για να μειώσει τη σπατάλη φυσικών πόρων λόγω υπερκατανάλωσης. Αυτό το μέτρο είχε τη μεγαλύτερη επίδραση στην Ιαπωνία, καθώς πολλά από τα τσόπστικς μιας χρήσης εισάγονται από την Κίνα, που αντιπροσωπεύουν πάνω από το 90% της ιαπωνικής αγοράς.
Αμερικανοί κατασκευαστές άρχισαν να εξάγουν τσόπστικς αμερικανικής παραγωγής στην Κίνα, χρησιμοποιώντας ξύλο υγράμβαρης και λεύκας, καθώς αυτά τα υλικά δεν χρειάζονται τεχνητό φωτισμό με χημικά ή χλωρίνη και έχουν θεωρηθεί ελκυστικά για τους Κινέζους και άλλους καταναλωτές της Ανατολικής Ασίας.
Ο γεννημένος στις ΗΠΑ Ταϊβανέζος τραγουδιστής Γουάνγκ Λιχόμ έχει υποστηρίξει δημόσια τη χρήση επαναχρησιμοποιήσιμων τσόπστικς κατασκευασμένων από βιώσιμα υλικά. Στην Ιαπωνία, τα επαναχρησιμοποιήσιμα τσόπστικς είναι γνωστά ως μαϊχάσι (マイ箸, δηλ. «τα τσόπστικς μου»).
Επιδράσεις στην υγεία
Μια έρευνα του Υπουργείου Υγείας του Χονγκ Κονγκ το 2006 διαπίστωσε ότι, από το 2003, το ποσοστό των ανθρώπων που χρησιμοποιούν ξεχωριστά τσόπστικς σερβιρίσματος, κουτάλια ή άλλα σκεύη για να σερβίρουν φαγητό από ένα κοινό πιάτο έχει αυξηθεί από 46% σε 65%.
Τίταρος
Ο Τίταρος είναι βουνό της βόρειας Ελλάδας με υψόμετρο 1.839 μέτρα (κορυφή «Σάπκα»). Βρίσκεται στο νομό Πιερίας και το νομό Λάρισας· το μεγαλύτερο μέρος του βρίσκεται στο νομό Λάρισας. Μπορεί να θεωρηθεί τμήμα των Πιερίων με τα οποία συνδέεται στα βόρεια. Στα νότια συνδέεται με τα Καμβούνια όρη.
Η χλωρίδα του απαρτίζεται κυρίως από βελανιδιές σε χαμηλότερο υψόμετρο και οξιές ψηλότερα. Η πανίδα αποτελείται από αγριογούρουνα, αλεπούδες και πολλά είδη πτηνών.
Ο Τίταρος έχει γενικά κρύους χειμώνες και δροσερά καλοκαίρια. Δέχεται αρκετά χιόνια το χειμώνα και στις αρχές της άνοιξης.
Παραπομπές
Κατηγορία:Βουνά της Λάρισας Κατηγορία:Βουνά της Πιερίας
Στέφανος Ρούσσιος
Ο Στέφανος ο Ρούσσιος ήταν Βυζαντινός πατρίκιος και στρατηγός επί αυτοκράτορα Ιουστινιανού Β΄.
Αναφέρεται ότι βρισκόταν κι υπηρετούσε στην Κωνσταντινούπολη όταν ο αυτοκράτορας τον διέταξε να βγει νύχτα στην πόλη και να αρχίσει από τον Πατριάρχη εννοώντας να μαζέψει τους φόρους από τον Δήμο των Βένετων που ήταν η αριστοκρατία. Την εποχή αυτή ο αυτοκράτορας είχε επιβάλλει βαρύς φόρους κι έφτασε στο σημείο να δημεύσει περιουσίες πλουσίων.
Παραπομπές
Κατηγορία:Βυζαντινοί του 8ου αιώνα Κατηγορία:Βυζαντινοί Πατρίκιοι Κατηγορία:Βυζαντινοί στρατηγοί
The Charms
Δισκογραφία
Albums
Συμμετοχές
Εξωτερικοί σύνδεσμοι
Κατηγορία:Ελληνικά pop συγκροτήματα
Ιάκωβος Τσακαλίδης
Ο Ιάκωβος Τσακαλίδης (Ρουστάβι, 10 Ιουνίου 1979) είναι Ελληνογεωργιανός πρώην διεθνής καλαθοσφαιριστής. Αγωνιζόταν στη θέση του σέντερ, έχοντας σαν πλεονέκτημα το ύψος 2,18 μέτρα και βάρος 132 κιλά. Η καριέρα του διήρκεσε δώδεκα χρόνια, από το 1996 έως το 2008.
Σταδιοδρομία
Γεννήθηκε στις 10 Ιουνίου 1979, στην πόλη Ρουστάβι της Γεωργίας.
ΑΕΚ
Το 1996 αποκτήθηκε από την ΑΕΚ χωρίς ωστόσο να εκτιμηθεί το ταλέντο του. Στήριγμά του στάθηκε ο Γιάννης Ιωαννίδης, ο οποίος υποστήριζε ότι ο Τσακαλίδης θα είναι ο διάδοχος του Παναγιώτη Φασούλα. Μαζί με τους Κακιούζη, Ντικούδη, Χατζή συνέβαλε στην ανανέωση της ΑΕΚ και στην επιστροφή στους τίτλους.
Αγωνίστηκε σε τρεις συνεχόμενους τελικούς κυπέλλου Ελλάδας (1998, 1999, 2000). Το 1998 η ΑΕΚ έχασε το κύπελλο από τον Άρη και το 1999 από τον ΠΑΟΚ. Με την ομάδα της ΑΕΚ κατέκτησε το Κύπελλο Σαπόρτα το 2000 αλλά και το Κύπελλο Ελλάδας την ίδια χρονιά. Μαζί με τους συμπαίκτες του εκείνη τη χρονιά ηχογράφησαν τον ύμνο της μπασκετικής ΑΕΚ "Βασίλισσα ξανά". Την τελευταία του σεζόν στην ΑΕΚ 1999-2000 είχε 10,1 πόντους και 6,1 ριμπάουντ μ.ο.
Μέμφις Γκρίζλις
Το Σεπτέμβριο του 2003 μεταγράφηκε στους Μέμφις Γκρίζλις στους οποίους αγωνίστηκε για 3,5 έτη έως τα μέσα της σεζόν 2006-2007. Καλύτερη χρονιά του στους Γκρίζλις ήταν η περίοδος 2005-2006 κατά την οποία είχε 5 πόντους και 4,2 ριμπάουντ μ.ο. Συνολικά αγωνίστηκε σε 145 αγώνες με 3,9 πόντους και 3,2 ριμπάουντ κατά μέσο όρο.
Ολυμπιακός
Το καλοκαίρι του 2007 αποκτήθηκε από τον Ολυμπιακό, αποτελώντας έναν από τους πιο ακριβοπληρωμένους αθλητές της ομάδας. Παρέμεινε για μία μόνο σεζόν στην ομάδα του Ολυμπιακού.
Ενρίκε Μορέα
Ο Ενρίκε Μορέα (Enrique Morea, 11 Απριλίου 1924 - 15 Μαρτίου 2017) ήταν Αργεντινός πρωταθλητής της αντισφαίρισης.
Ο Μορέα γεννήθηκε στο Μπουένος Άιρες. Έφτασε στους ημιτελικούς του γαλλικού όπεν στο μονό το 1953, κερδίζοντας τον Μέρβιν Ρόουζ και τον Γκάρντναρ Μουλόι προτού χάσει από τον Κεν Ρόσγουολ. Το 1954 νίκησε τον Jozsef Asboth και τον Μουλόι πριν χάσει από τον Άρτ Λάρσεν.
Ο Μορέα κέρδισε τον τίτλο του μικτού διπλού του γαλλικού πρωταθλήματος του 1950 με συμπαίκτρια την Μπάρμπαρα Σκόφιλντ. Ήταν φιναλίστ στο Γαλλικό όπεν στο διπλό αντρών το 1950 με συμπαίκτη τον Πάντσο Σεγκούρα και φιναλίστ στο μεικτό του Γουίμπλεντον τρεις φορές, το 1952 με την Θέλμα Κόιν Λονγκ, το 1953 με την Σίρλεϊ Φράι Έρβιν και το 1955 με την Λουίζ Μπραφ Κλαπ. Επίσης, κέρδισε δύο χρυσά μετάλλια στους Παναμερικανούς Αγώνες του 1951. Ο Lance Tingay της The Daily Telegraph κατέταξε τον Μορέα ως Νο. 10 στον κόσμο το 1953 και το 1954. Από το 2014 ο Μορέα ήταν επίτιμος πρόεδρος της Ομοσπονδίας αντισφαίρισης της Αργεντινής.
Παραπομπές
Κατηγορία:Αργεντινοί αθλητές της αντισφαίρισης Κατηγορία:Νικητές Γαλλικού Όπεν
Μέγαρο Καταλανικής Μουσικής
Το Μέγαρο Καταλανικής Μουσικής (καταλανικά: Palau de la Música Catalana) είναι αίθουσα συναυλιών στη Βαρκελώνη, Ισπανία. Σχεδιάστηκε σε καταλανικό ρυθμό μοντερνίστα από τον αρχιτέκτονας Λιουίς Ντομένεκ ι Μοντανέρ. Το 1997, το Μέγαρο Καταλανικής Μουσικης ανακηρύχθηκε Μνημείο Παγκόσμιας Κληρονομιάς από την UNESCO, μαζί με το νοσοκομείο του Σαν Πάου.
Κατασκευάστηκε τη περίοδο 1905-1908 για το Ορφεό Καταλά, μια χορωδιακή κοινότητα που ιδρύθηκε το 1891 και ήταν ηγετική δύναμη στο καταλανικό πολιτιστικό κίνημα το οποίο έγινε γνωστό ως Renaixença (καταλανική αναγέννηση). Εγκαινιάστηκε στις 9 Φεβρουαρίου 1908. Το έργο χρηματοδοτήθηκε κυρίως από την κοινότητα, αλλά σημαντικές οικονομικές εισφορές έγιναν από πλούσιους βιομήχανους και αστούς της Βαρκελώνης. Το Παλάου κέρδισε ένα βραβείο από το δημοτικό συμβούλιο της Βαρκελώνης το 1909, το οποίο δίνεται στο καλύτερο κτίριο που κατασκευάστηκε τον προηγούμενο χρόνο. Ανάμεσα στο 1982 και το 1989, το κτίριο ανακαινίστηκε και επεκτάθηκε υπό την επίβλεψη των αρχιτεκτόνων Όσκαρ Τουσκέτς και Κάρλες Ντίαζ. Σήμερα, περισσότερο από μισό εκατομμύριο άνθρωποι παρακολουθούν μουσικά δρώμενα στο μέγαρο, τα οποίο κυμαίνονται από συμφωνική μουσική μέχρι τζαζ και κανσό (καταλανικό τραγούδι).
Ιστορία
Η Ορφεό Καταλά διόρισε τον αρχιτέκτονα Λιουίς Ντομένεκ για να κατασκευάσει ένα κτίριο το οποίο θα χρησιμοποιούνταν ως τα γραφεία της. Το έργο και ο σχετικός προϋπολογισμός εγκρίθηκε τις 31 Μαΐου 1904. Πριν από το τέλος του χρόνου, αγοράστηκε τμήμα του μοναστηριού του Σαν Φρανσίσκο, το οποίο είχε έκταση 1370,75 m² στην τελική τιμή των 240.332,6 πεσετών, ώστε σε αυτήν να κατασκευαστεί το κτίριο. Το επόμενο χρόνο, τις 23 Απριλίου 1905, τοποθετήθηκε ο θεμέλιος λίθος. Ο Ντομένεκ ι Μοντανέρ ήταν τότε μία από τις ηγετικές μορφές της Καταλονίας και πέρα από αρχιτέκτονας, είχε καλλιτεχνική και πολιτική δραστηριότητα. Ανάμεσα στα έργα του περιλαμβάνεται το κάστρο των τριών δράκων. Επίσης, συμμετείχε στην ίδρυση της λίγκας της Καταλονίας, ως πρόεδρος της πρώτης συνάντησης. Επίσης ήταν πρόεδρος της ακαδημίας καλών γραμμάτων της Βαρκελώνης, των εθνικών αγώνων ποίησης και του Ατενέου Μπαρσελονές.
Τρία χρόνια αργότερα, στις 9 Φεβρουαρίου 1908, το κτίριο εγκαινιάστηκε. Το ωδείο σχεδιάστηκε για συναυλίες με ορχήστρα και συμφωνική μουσική, καθώς και για παραστάσεις χορωδιών και ρεσιτάλ τραγουδιστών. Όμως, το Παλάου έχει φιλοξενήσει και άλλα πολιτιστικά γεγονότα, πολιτικά γεγονότα, θεατρικές παραστάσεις και διάφορες μουσικές παραστάσεις. Η ακουστική της αίθουσας είναι εξαιρετική. Παραστάσεις έχουν δώσει πολλοί από τους σημαντικότερους καλλιτέχνες του προηγούμενου αιώνα (από τον Ρίχαρντ Στράους μέχρι τον Ντάνιελ Μπαρενμπόιμ).
Το μέγαρο καταλανικής μουσικής ανακηρύχθηκε εθνικό μνημείο το 1971. Γι' αυτό το λόγο έλαβε εκτεταμένη ανακαίνιση υπό την καθοδήγηση των αρχιτεκτόνων Ζοάν Μπασεγόδα και Ζόρδι Βιλαρδάγα. Μια ακόμη σημαντική ανακαίνιση έλαβε χώρα τη δεκαετία του 1980. Επικεφαλής της ανακαίνισης ήταν ο Όσκαρ Τουσκέτς. Οι εργασίες διήρκεσαν εφτά χρόνια και για το έργο ο Τουσκέτς βραβεύτηκε το 1989 με το πρώτο βραβείο FAD για αρχιτεκτονικές ανακαινίσεις και αποκαταστάσεις. Επίσης, το 1983 άλλαξε και το νομικό καθεστώς του κτιρίου, το οποίο εξακολουθούσε να ανήκει στην Ορφεό Καταλά, αλλά πλέον μπορούσαν να παρέμβουν ο δήμος της Βαρκελώνης, η κυβέρνηση της Καταλονίας και το υπουργείο πολιτισμού της Ισπανίας.